Document ID: 32008R0834

ΚΑΝΟΝΙΣΜΌΣ (ΕΚ) αριθ. 834/2008 ΤΗΣ ΕΠΙΤΡΟΠΉΣ
της 22ας Αυγούστου 2008
για τροποποίηση του κανονισμού (ΕΚ) αριθ. 1319/2006 σχετικά με ορισμένες αμοιβαίες ανακοινώσεις των κρατών μελών και της Επιτροπής στον τομέα του χοιρινού κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
την συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 192 παράγραφος 2, σε συνδυασμό με το άρθρο 4 αυτού,
Εκτιμώντας τα ακόλουθα:
(1)
Ο κανονισμός (ΕΚ) αριθ. 1319/2006 της Επιτροπής (2) προβλέπει ότι τα κράτη μέλη πρέπει να κοινοποιούν στην Επιτροπή κάθε εβδομάδα, και το αργότερο μέχρι την Πέμπτη, ορισμένες τιμές όσον αφορά την προηγούμενη εβδομάδα.
(2)
Προκειμένου να είναι διαθέσιμες οι όσον το δυνατόν πιο πρόσφατες πληροφορίες για λόγους καλής διαχείρισης της αγοράς και λαμβανομένης υπόψη της τεχνολογικής προόδου όσον αφορά τη διαβίβαση των πληροφοριών κρίνεται σκόπιμο να συντομευθεί αυτή η προθεσμία κοινοποίησης.
(3)
Θα πρέπει, συνεπώς, να τροποποιηθεί ο κανονισμός (ΕΚ) αριθ. 1319/2006.
(4)
Κρίνεται σκόπιμη η θέση σε ισχύ του παρόντος κανονισμού από την 1η Σεπτεμβρίου 2008 , ώστε να δοθεί η δυνατότητα στα κράτη μέλη να προσαρμοστούν σ’ αυτή τη νέα προθεσμία κοινοποίησης.
(5)
Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής διαχείρισης της κοινής οργάνωσης των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στην παράγραφο 1 του άρθρου 1 του κανονισμού (ΕΚ) αριθ. 1319/2006 η εισαγωγική φράση αντικαθίσταται από το ακόλουθο κείμενο:
«Τα κράτη μέλη κοινοποιούν στην Επιτροπή κάθε εβδομάδα, το αργότερο την Τετάρτη και ώρα 12:00 (ώρα Βρυξελλών), όσον αφορά την προηγούμενη εβδομάδα:»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Σεπτεμβρίου 2008.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Αυγούστου 2008.

Labels: 12
18
17
6